Tliet atleti li ttestjaw pożittivi għall-Covid-19 fost is-27 każ ġdid imħabbar mill-organizzaturi tal-Olimpjadi Tliet atleti li ttestjaw pożittivi għall-Covid-19 huma fost is-27 każ ġdid imħabbar mill-organizzaturi tal-Olimpjadi ta' Tokjo. Il-pole vaulter champion tad-dinja Sam Kendricks, li l-każ tiegħu ġie mħabbar il-Ħamis, huwa fost dawn it-tlieta, li jgħolli l-ammont għal 225 persuna akkreditati għal-logħob fil-Ġappun infettati mill-1 ta' Lulju 'l hawn. Tlieta mis-27 każ kienu residenti fil-Villaġġ Olimpiku, inkluż Kendricks, atleta ieħor u uffiċjal tat-team jew coach – dawn tal-aħħar tnejn ma ġewx identifikati. It-tielet atleta b'test pożittiv qed joqgħod barra mill-Villaġġ Olimpiku. Fost il-każijiet il-ġodda hemm 18-il persuna li jgħixu fil-Ġappun, hekk kif Tokjo u l-pajjiż qed jirrapportaw in-numru ta' każijiet ta' kuljum matul il-pandemija. Il-kelliem għall-IOC Mark Adams ikkwota lill-gvernatur ta' Tokjo, Yuriko Koike, u lill-Prim Ministru tal-Ġappun, Yoshihide Suga, u qal li ż-żieda fil-każijiet ma kinitx marbuta mal-organizzazzjoni tal-Olimpjadi waqt stat ta' emerġenza.